
	UKMERGĖS RAJONO SAVIVALDYBĖS 
TARYBA

	
ETIKOS KOMISIJOS
POSĖDŽIO PROTOKOLAS

	

	2026 m. rugsėjo 7 d. Nr. 25-4

	Ukmergė




Posėdis įvyko 2026 m. rugsėjo 7 d. 15.30–15.50 val. 
Posėdžio pirmininkas – Giedrius Auglys, Etikos komisijos pirmininkas (Antro klausimo svarstyme pirmininkavo – Marius Tamošiūnas, Etikos komisijos narys).
[bookmark: _Hlk239772181]Posėdyje dalyvavo komisijos nariai: Giedrius Auglys, Rolandas Janickas, Valdas Petronis (nuotoliniu būdu), Marius Tamošiūnas, Danutė Užkurėlytė (nuotoliniu būdu) ir Arnoldas Vilčinskas.
Posėdyje taip pat dalyvavo:
Diana Tiškuvienė, Civilinės metrikacijos ir dokumentų valdymo skyriaus vyriausioji
specialistė.

DARBOTVARKĖ:
1. Dėl komisijos pavaduotojo kandidatūros siūlymo. 
Pranešėjas – Giedrius Auglys, Etikos komisijos pirmininkas, 
2. Dėl fizinio asmens skundų/pranešimų apie savivaldybės tarybos nario galimai padarytą teisės aktų reikalavimų pažeidimą. 
Pranešėjas – Giedrius Auglys, Etikos komisijos pirmininkas.
[bookmark: _Hlk144110797]Darbotvarkė patvirtinta bendru sutarimu.

1. SVARSTYTA. Komisijos pavaduotojo kandidatūros siūlymas. 
	Pranešėjas – Giedrius Auglys, Etikos komisijos pirmininkas, pristatė svarstomą klausimą.
	Etikos komisijos (toliau – Komisija) narys Arnoldas Vilčinskas komisijos pirmininko pavaduotoju pasiūlė Marių Tamošiūną.
Komisijos narys Marius Tamošiūnas, dėl jo kandidatūros siūlymo, neprieštaravo.
	Komisija vienbalsiai pritarė Mariaus Tamošiūno kandidatūrai. 
	NUSPRĘSTA: siūlyti Ukmergės rajono savivaldybės tarybai Etikos komisijos pirmininko pavaduotoju skirti Marių Tamošiūną. 

2. SVARSTYTA. Fizinio asmens skundas/pranešimas apie savivaldybės tarybos nario galimai padarytą teisės aktų reikalavimų pažeidimą. 
Pranešėjas – Giedrius Auglys, Etikos komisijos pirmininkas.
Giedrius Auglys nusišalino nuo šio darbotvarkės klausimo svarstymo ir (ar) sprendimo priėmimo, nes klausimas susijęs su frakcijos, kuriai jis pats priklauso, nariu, vadovaudamasis Etikos komisijos nuostatų (toliau – Nuostatai) 19 punktu. 
Nusišalinimui pritarta vienbalsiai.
Giedrius Auglys išėjo iš posėdžių salės.
Arnoldas Vilčinskas atkreipė dėmesį, jog nusišalinus posėdyje nedalyvauja Komisijos pirmininkas Giedrius Auglys, o Komisijos pavaduotojas dar formaliai nepaskirtas (nors komisijoje pritarta Mariaus Tamošiūno kandidatūrai). Informavo, kad Nuostatų 14 punktas numato, jog Komisijos posėdžiui pirmininkauja Komisijos pirmininkas, jam nesant – pirmininko pavaduotojas, o šiam nesant – kitas posėdžio pradžioje pirmininkaujančiu išrinktas Komisijos narys. Nurodė, jog atsižvelgiant į aukščiau nurodytą situaciją posėdžio pradžioje reikalinga išrinkti šiam posėdžiui pirmininkausiantį Komisijos narį. Pasiūlė, kad posėdžiui pirmininkautų Marius Tamošiūnas.
Komisija vienbalsiai pritarė Arnoldo Vilčinsko pasiūlymui.
Marius Tamošiūnas, kėlė klausimą dėl posėdžio tiesioginės transliacijos (kadangi yra (svarstymo metu gali būti) su asmens duomenimis susijusios informacijos). Pažymėjo, kad vadovaujantis LR Vietos savivaldos įstatymo 22 straipsnio 7 dalimi, posėdžio metu daromas garso ir vaizdo įrašas, posėdis transliuojamas tiesiogiai, įrašas saugomas informacinėse laikmenose ir skelbiamas viešai savivaldybės interneto svetainėje. Taip pat pažymėjo, kad svarstant klausimus, kuriuose yra su asmens duomenimis susijusios informacijos, posėdžių garso ir vaizdo įrašai neviešinami. Atsižvelgdamas į tai, pasiūlė svarstant šį klausimą nevykdyti posėdžio tiesioginės transliacijos.
Bendru sutarimu pritarta šiam pasiūlymui.
Atsižvelgiant į aukščiau nurodytas aplinkybes posėdžio transliacija nutraukiama bei nevykdytina svarstant šį klausimą.
	Marius Tamošiūnas teiravosi, ar visi komisijos nariai susipažinę su šio klausimo svarstymui reikalinga medžiaga, t. y. (Asmens duomenys neskelbiami) (toliau – Pareiškėjas) 2026 m. rugpjūčio 26 d. prašymu (gavimo registracijos Nr. 2026-08-27 Nr. 40-1492) (toliau – Prašymas) bei Ukmergės rajono savivaldybės kolegijos 2024 m. balandžio 23 d. posėdžio protokolu Nr. 43-1. Priminė, jog Prašyme nurodoma, kad 2024 m. balandžio 23 d. Ukmergės rajono savivaldybės kolegijos posėdžio metu, svarstant Ukmergės sporto centro 2023 m. metinių ataskaitų rinkinį tarybos narys Kęstutis Zinkevičius domėjosi plaukimo baseine teikiamomis paslaugomis. Prašyme atkreipiamas dėmesys, jog tarybos narys Kęstutis Zinkevičius pažymėjo, kad „iš savo (Asmens duomenys neskelbiami) sužinojęs, jog nėra kas mokytų plaukti, bei siūlė tam įsteigti etatą.“ Pažymėjo, jog Pareiškėjo manymu tokie pasisakymai ir siūlymas yra netinkami, nes susidaro įspūdis, kad pagrindinis motyvas siūlant steigti papildomą etatą buvo tai, jog tarybos nario (Asmens duomenys neskelbiami) lanko baseiną. Atkreipė dėmesį, kad Pareiškėjo vertinimu, tarybos nario Kęstučio Zinkevičiaus pasisakymas kelia abejonių dėl to, ar siūlymas steigti papildomą etatą buvo grindžiamas išimtinai viešuoju interesu, kadangi vienintelis jo nurodytas argumentas buvo asmeninė patirtis, susijusi su jo (Asmens duomenys neskelbiami), lankančiu baseiną. Atsižvelgiant į tai, gali susidaryti įspūdis, kad siūlymas buvo inicijuotas ne vien siekiant spręsti viešąjį poreikį, bet jį galėjo lemti ir aplinkybės, susijusios su tarybos nario privačiais interesais. Be to, Pareiškėjas pažymi ir tai, kad Kęstutis Zinkevičius kitais atvejais elgiasi priešingai – nuosekliai ir itin kritiškai vertina naujų etatų steigimą. Informavo, kad Pareiškėjas, atsižvelgdamas į Prašyme išdėstytas aplinkybes, prašo įvertinti, ar tarybos nario Kęstučio Zinkevičiaus pasisakymas ir siūlymas neprieštarauja Viešųjų ir privačių interesų derinimo įstatymo, Valstybės politikų elgesio kodekso bei kitų teisės aktų nuostatoms, reglamentuojančioms savivaldybės tarybos narių veiklą ir elgesį.
Visi Komisijos nariai patvirtino, kad su pateikta medžiaga yra susipažinę. 
Arnoldas Vilčinskas atkreipė dėmesį, kad savivaldybės tarybos nariai turėtų vengti pasisakymų, kuriuose kalbama apie artimiems asmenims ar sau galimai skirtą naudą.
Rolandas Janickas pažymėjo, kad Pareiškėjas apie galimą pažeidimą pranešė praėjus ilgam laikotarpiui nuo nurodyto įvykio.
Arnoldas Vilčinskas kalbėjo, kad šiuo atveju vertintinas savivaldybės tarybos nario elgesys, o ne Pareiškėjo veiksmai.
Komisijos nariai diskutavo dėl to, ar nurodytos aplinkybės sudaro pagrindą pradėti ir atlikti savivaldybės tarybos nario Kęstučio Zinkevičiaus elgesio tyrimą (t. y. ar nurodytose aplinkybėse formaliai gali būti įžvelgiami Nuostatų 6.1 papunktyje nurodytų teisės aktų reikalavimų nesilaikymo ar pažeidimo požymiai), taip pat aptarė tyrimo pradėjimo ir atlikimo procedūrinius klausimus, Komisijos galimus sprendimus bei jų priėmimo sąlygas.
Arnoldas Vilčinskas kalbėjo, kad formaliai yra požymiai ir būtų pagrindas Komisijoje pradėti bei atlikti savivaldybės tarybos nario Kęstučio Zinkevičiaus elgesio tyrimą, tačiau atkreipė dėmesį į Ukmergės rajono savivaldybės tarybos Komisijos nuostatų 24 punktą, kur nurodyta, jog „<...> Komisija tiria galimus pažeidimus, jeigu nuo jų padarymo arba paaiškėjimo dienos praėjo ne daugiau kaip vieneri metai. <...>“. Pastebėjo, kad dėl pastarosios aplinkybės, t. y. nuo galimo pažeidimo padarymo arba jo paaiškėjimo dienos praėjus daugiau nei vieneriems metams, tyrimas nepradėtinas. Kalbėjo apie tikslingumą papildomai atkreipti tarybos nario Kęstučio Zinkevičiaus dėmesį į aptariamų įvykių kontekstą bei tikslingumą pakartotinai susipažinti su teisės aktais, reglamentuojančiais savivaldybės tarybos narių veiklą ir elgesį.
Marius Tamošiūnas taip pat pasiūlė nepradėti savivaldybės tarybos nario Kęstučio Zinkevičiaus elgesio tyrimo pagal Prašymą, vadovaujantis Nuostatų 24 punktu, kadangi yra suėjęs Nuostatuose nustatytas vienerių metų terminas galimiems pažeidimams tirti. Taip pat pasiūlė rekomenduoti savivaldybės tarybos nariui Kęstučiui Zinkevičiui pakartotinai susipažinti su teisės aktais, reglamentuojančiais savivaldybės tarybos nario veiklą ir elgesį.
Komisijos narių sprendimu buvo nuspręsta nepradėti Tarybos nario elgesio tyrimo. Rekomenduoti savivaldybės tarybos nariui Kęstučiui Zinkevičiui pakartotinai susipažinti su teisės aktais, reglamentuojančiais savivaldybės tarybos narių veiklą ir elgesį. Taip pat apie priimtą sprendimą Komisijos pirmininkui (t. y. antrojo klausymo svarstyme pirmininkavusiam) raštu informuoti suinteresuotus asmenis.
Visi sprendimai priimti bendru sutarimu.
NUSPRĘSTA: 
1. Posėdžio tiesioginės transliacijos nevykdyti, svarstant šį klausimą.
2. Nepradėti savivaldybės tarybos nario Kęstučio Zinkevičiaus elgesio tyrimo, vadovaujantis Nuostatų 24 punktu (nuo galimo pažeidimo padarymo arba jo paaiškėjimo dienos praėjus daugiau nei vieneriems metams).
3. Rekomenduoti savivaldybės tarybos nariui Kęstučiui Zinkevičiui pakartotinai susipažinti su teisės aktais, reglamentuojančiais savivaldybės tarybos nario veiklą ir elgesį.
4. Komisijos pirmininkui sprendimo (protokolo) kopiją išsiųsti prašymą pateikusiam asmeniui, savivaldybės tarybos nariui Kęstučiui Zinkevičiui ir Vyriausiajai tarnybinės etikos komisijai.



Posėdžio pirmininkas				Giedrius Auglys

Posėdžio pirmininkas 				Marius Tamošiūnas




Protokolą rašė				Diana Tiškuvienė



image1.png




